CELEX: 32011D0621(01)
Language: sk
Date: 2011-06-17 00:00:00
Title: Rozhodnutie Komisie zo 17. júna 2011 , ktorým sa mení a dopĺňa rozhodnutie Komisie zo 16. decembra 2008 o systéme včasného varovania na použitie povoľujúcimi úradníkmi Komisie a výkonnými agentúrami

21.6.2011   
            
            
               SK
            
            
               Úradný vestník Európskej únie
            
            
               C 180/11
            
         ROZHODNUTIE KOMISIE
   zo 17. júna 2011,
   ktorým sa mení a dopĺňa rozhodnutie Komisie zo 16. decembra 2008 o systéme včasného varovania na použitie povoľujúcimi úradníkmi Komisie a výkonnými agentúrami
   2011/C 180/06
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1),
   so zreteľom na nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond (2),
   keďže:
   
               (1)
            
            
               Rozhodnutie Komisie zo 16. decembra 2008 o systéme včasného varovania na použitie povoľujúcimi úradníkmi Komisie a výkonnými agentúrami zahrňuje na účely tohto rozhodnutia do definície zodpovedného povoľujúceho úradníka, uvedenej v článku 2 povoľujúceho úradníka subdelegovaného v zmysle článku 59 nariadenia o rozpočtových pravidlách, ktorý vykonáva funkciu riaditeľa.
            
         
               (2)
            
            
               Vzhľadom na to, že vedúci delegácií Únie môžu pri používaní rozpočtových prostriedkov z oddielu „Komisia“, ktorých správou sú poverení, konať ako subdelegovaní povoľujúci úradníci, je vhodné, aby boli do definície zodpovedného povoľujúceho úradníka na účely rozhodnutia týkajúceho sa systému včasného varovania zahrnutí ako subdelegovaní povoľujúci úradníci Komisie,
            
         ROZHODLA TAKTO:
   Článok 1
   Rozhodnutie Komisie zo 16. decembra 2008 o systéme včasného varovania na použitie povoľujúcimi úradníkmi Komisie a výkonnými agentúrami sa mení takto:
   V článku 2 sa druhá zarážka nahrádza takto:
   
               „—
            
            
               ‚zodpovedný povoľujúci úradník‘ znamená povoľujúceho úradníka delegovaného Komisiou v zmysle článku 59 nariadenia o rozpočtových pravidlách, ktorý je zodpovedný podľa vnútorných predpisov o plnení všeobecného rozpočtu Európskych spoločenstiev (ďalej len ‚rozpočet‘), vrátane riaditeľov výkonných agentúr, povoľujúcich úradníkov subdelegovaných v zmysle článku 59 nariadenia o rozpočtových pravidlách, ktorí vykonávajú funkciu riaditeľa, a vedúcich delegácií Únie, ak konajú ako subdelegovaní povoľujúci úradníci Komisie podľa článku 59 druhého odseku nariadenia o rozpočtových pravidlách.“
            
         Článok 2
   Toto rozhodnutie sa uplatňuje odo dňa jeho prijatia.
   Článok 3
   Toto rozhodnutie sa na účely informovania uverejní v Úradnom vestníku Európskej únie.
   Rozhodnutie tvorí prílohu k vnútorným pravidlám plnenia všeobecného rozpočtu Európskej únie.
   
      V Bruseli 17. júna 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 248, 16.9.2002, s. 1.
   
      (2)  Ú. v. EÚ L 78, 19.3.2008, s. 1.